**Ministru kabineta noteikumu projekta**

**„Prasības** **informācijas sniegšanai par nefasētu pārtiku”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 13.panta trešās daļas 2.punkts  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2014.gada 23.oktobrī pieņēma likumu „Grozījumi Pārtikas aprites uzraudzības likumā”, kas stāsies spēkā 2014.gada 26.novembrī. Pārtikas aprites uzraudzības likuma 13.panta trešās daļas 2.punkts paredz deleģējumu Ministru kabinetam noteikt prasības informācijas sniegšanai par nefasētu pārtiku, un likuma pārejas noteikumu 23.punkts nosaka līdz 2014.gada 30.novembrim izdot šādus noteikumus.No 2014.gada 13.decembra ir jāpiemēro Eiropas Parlamenta un Padomes 2011.gada 25.oktobra Regula (ES) Nr.1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr.608/2004 atcelšanu (turpmāk – Regula  Nr.1169/2011).Regulas Nr.1169/2011 44.panta 1.punkta „a” apakšpunkts nosaka, ka attiecībā uz nefasētiem pārtikas produktiem obligāti jānorāda ziņas, kas paredzētas šīs regulas 9.panta 1.punkta „c” apakšpunktā. Tas attiecas uz ziņām par vielām vai produktiem, kas izraisa alerģiju vai nepanesību. Regulas Nr.1169/2011 44.panta 1.punkta „b” apakšpunkts nosaka, ka Regulas Nr.1169/2011 citu 9. un 10.pantā minēto ziņu norāde nav obligāta, ja tiek pieņemti valsts pasākumi, kas pieprasa sniegt daļu vai visas minētās ziņas.Sagatavotā Ministru kabineta noteikumu projekta „Prasības informācijas sniegšanai par nefasētu pārtiku”(turpmāk – noteikumu projekts) mērķis ir izmantot Regulas Nr.1169/2011 44.panta 1.punkta „b” apakšpunktā un 2.punktā dotās tiesības dalībvalstīm izstrādāt nacionālos noteikumus. Pamatojoties uz iepriekšminēto, lai mazinātu administratīvo un finansiālo slogu, īpaši sabiedriskās ēdināšanas uzņēmumiem, noteikumu projekts paredz, ka uzturvērtības paziņojuma sniegšana nav obligāta.Noteikumu projektā tiek ieviestas arī Eiropas Parlamenta un Padomes 2011.gada 13.decembra Direktīvas 2011/91/ES par norādēm vai zīmēm, kas identificē pārtikas produktu partiju (turpmāk – Direktīva 2011/91/ES) normas par informācijas sniegšanu attiecībā uz partijas numuru nefasētai pārtikai.Noteikumu projektā ir nefasētas pārtikas definīcija un noteikts, kuru informāciju un kādā veidā par nefasētu pārtiku, ko piedāvā bez iesaiņojuma, sniedz patērētājam. Lai samazinātu administratīvās izmaksas iesaistītajiem uzņēmumiem, noteikumu projekts paredz, ka, ievērojot noteiktas prasības, informāciju par sastāvdaļu sarakstu, jebkurus glabāšanas vai lietošanas nosacījumus, par produkta marķējumā sniegtās informācijas pareizību atbildīgā pārtikas uzņēmuma nosaukumu (fiziskai personai – vārdu un uzvārdu) un adresi un faktisko alkohola saturu tilpumprocentos pārtikas apritē iesaistītais uzņēmums patērētājam var sniegt mutiski.Vielas vai produktus, kas izraisa alerģiju vai nepanesību, norāda rakstveidā atbilstoši Regulas Nr.1169/2011 II pielikuma un 22.panta 1.punkta „b” apakšpunkta prasībām.Noteikumu projekts paredz, ka jānorāda izcelsmes valsts vai vieta atbilstoši Eiropas Savienības normatīvo aktu prasībām pārtikas jomā. (Piemēram, medum izcelsmes valsts prasības ir noteiktas Eiropas Parlamenta un Padomes 2014.gada 15.maija direktīvā Nr.2014/63/ES, ar kuru groza Padomes Direktīvu 2001/110/EK, kas attiecas uz medu. Minētās prasības ir pārņemtas ar Ministru kabineta 2015.gada 26.maija noteikumiem Nr.251 „Kvalitātes, klasifikācijas un papildu marķējuma prasības medum”.)Visās tirdzniecības vietās, kurās pārtiku piedāvā bez iesaiņojuma, rakstveidā norāda informāciju par produkta nosaukumu, vielām vai produktiem, kas izraisa alerģiju vai nepanesību, minimālo derīguma termiņu vai “izlietot līdz…” datumu un, ja to paredz normatīvie akti, arī izcelsmes valsti vai vietu.Informāciju mutiski var sniegt par sastāvdaļu sarakstu, īpašiem glabāšanas un lietošanas noteikumiem, uzņēmuma nosaukumu un adresi un alkoholiskajiem dzērieniem – arī par faktisko alkohola saturu. Ja nefasētu pārtiku tirdzniecības vietā iesaiņo pēc patērētāja lūguma vai piegādā tiešai pārdošanai, uzliekot uzlīmi uz iesaiņojuma, tajā ir jābūt vismaz pārtikas nosaukumam, vielām vai produktiem, kas izraisa alerģiju vai nepanesību, minimālajam derīguma termiņam vai “izlietot līdz” datumam, neto daudzumam un faktiskā alkohola saturam tilpumprocentos alkoholiskajiem dzērieniem ar vairāk nekā 1,2 tilpumprocentus lielu alkohola saturu.Noteikumu projekts paredz prasības arī par to, kādai informācijai ir jābūt uzdrukātai uz uzlīmes, ja tirgotājs pārtiku iesaiņo noteiktā daudzumā pēc patērētāju lūguma vai to jau ir iesaiņojis un novietojis plauktā. Ja tirdzniecības vietā tehnisku iemeslu dēļ, piemēram, mazos veikalos, tirgos, nav iespējams uz iesaiņojuma uzlīmes uzdrukāt informāciju, tad šo informāciju patērētājs var saņemt pirms pirkuma un tā ir pieejama tirdzniecības vietā, bet informāciju par vielām vai produktiem, kas izraisa alerģiju vai nepanesību, sniedz mutiski, ievērojot noteikumu projekta prasības.Pārtikas aprites uzraudzības likuma 21.panta pirmā daļa nosaka, ka pārtikas aprites valsts uzraudzību un kontroli veic Zemkopības ministrijas pārraudzībā esoša valsts pārvaldes iestāde — Pārtikas un veterinārais dienests. Tādējādi Pārtikas un veterinārais dienests uzraudzīs arī pareizu un precīzu informācijas sniegšanu par nefasētu pārtiku. |
| 3. | Projekta izstrādē iesaistītās institūcijas | Pārtikas un veterinārais dienests  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārtikas apritē iesaistītie uzņēmumi, kas piedāvā pārdošanai nefasētu pārtiku gala patērētājiem vai sabiedriskās ēdināšanas uzņēmumiem bez iesaiņojuma vai to iesaiņo tirdzniecības vietā pēc patērētāju lūguma vai tiešai pārdošanai. Noteikumu projekts attiecas arī uz uzņēmējiem, kas pārtikas produktus piedāvā tālpārdošanā. |
| 2. | Tiesiskā regulējuma ietekme uz tautsaimniecību un administratīvo slogu | Samazināsies administratīvais slogs, jo informāciju par sastāvdaļu sarakstu, jebkuriem glabāšanas vai lietošanas nosacījumiem, par produkta marķējumā sniegtās informācijas pareizību atbildīgā pārtikas uzņēmuma nosaukumu (fiziskai personai – vārdu un uzvārdu) un adresi un faktisko alkohola saturu tilpumprocentos (alkoholiskajiem dzērieniem) pārtikas apritē iesaistītais uzņēmums patērētājam var sniegt mutiski. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.1169/2011Direktīva 2011/91/ES |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula Nr.1169/2011.Direktīva.2011/91/ES |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1169/2011 44.pants  | Noteikumu projekta 2.punkts | Regulas normas ieviestas pilnībā. | Nav paredzētas stingrākas prasības. |
| Regulas Nr.1169/2011 44.pants 1.punkta “b” apakšpunkts | Noteikumu projekta 3.punkts | Regulas normas ieviestas pilnībā. | Nav paredzētas stingrākas prasības. |
| Regulas Nr.1169/2011 9.panta 1.punkta „c” apakšpunkts  | Noteikumu projekta 3.3. un 7.2. apakšpunkts | Regulas normas ieviestas pilnībā. | Nav paredzētas stingrākas prasības. |
| Regulas Nr.1169/2011 II pielikums  | Noteikumu projekta 4. punkts | Regulas norma ieviesta pilnībā. | Nav paredzētas stingrākas prasības.  |
| Regulas Nr.1169/2011 22.panta 1.punkta „b” apakšpunkts | Noteikumu projekta 4. punkts | Regulas norma ieviesta pilnībā. | Nav paredzētas stingrākas prasības.  |
| Regulas Nr.1169/2011 36.panta 1. un 2.punkts un 37.pants | Noteikumu projekta 11.punkts | Regulas norma ieviesta pilnībā. | Nav paredzētas stingrākas prasības. |
| Direktīvas 2011/91/ES 1.panta 1.punkts | Tiesību norma tiks pārņemta ar Ministru kabineta noteikumiem „Prasības fasētas pārtikas marķējumam” (projekts izsludināts Valsts sekretāru sanāksmē 18.12.2014 (VSS –1153)). |
| Direktīvas 2011/91/ES 1.panta 2.punkts | Noteikumu projekta 13.punkts  | Direktīvas norma ieviesta pilnībā. | Nav paredzētas stingrākas prasības. |
| Direktīvas 2011/91/ES 2.panta 1.punkts | Tiesību norma tiks pārņemta ar Ministru kabineta noteikumiem „ Prasības fasētas pārtikas marķējumam” (projekts izsludināts Valsts sekretāru sanāksmē 18.12.2014 (VSS –1153)). |
| Direktīvas 2011/91/ES 2.panta 2.punkta „a” apakšpunkts | Noteikumu projekta 15.1.apakšpunkts | Direktīvas norma ieviesta pilnībā. | Nav paredzētas stingrākas prasības. |
| Direktīvas 2011/91/ES 2.panta 2.punkta „b” apakšpunkts | Noteikumu projekta 15.2.apakšpunkts | Direktīvas norma ieviesta pilnībā. | Nav paredzētas stingrākas prasības. |
| Direktīvas 2011/91/ES 2.panta 2.punkta „c” un „d” apakšpunkts | Tiesību norma tiks pārņemta ar Ministru kabineta noteikumiem „Prasības fasētas pārtikas marķējumam” (projekts izsludināts Valsts sekretāru sanāksmē 18.12.2014 (VSS –1153)). |
| Direktīvas 2011/91/ES 3.panta 1.daļa | Tiesību norma tiks pārņemta ar Ministru kabineta noteikumiem „Prasības fasētas pārtikas marķējumam” (projekts izsludināts Valsts sekretāru sanāksmē 18.12.2014 (VSS –1153)). |
| Direktīvas 2011/91/ES 3.panta otrā daļa | Noteikumu projekta 14.punkts | Direktīvas norma ieviesta pilnībā. | Nav paredzētas stingrākas prasības. |
| Direktīvas 2011/91/ES 4.panta pirmā un trešā daļa  | Tiesību norma tiks pārņemta ar Ministru kabineta noteikumiem „Prasības fasētas pārtikas marķējumam” (projekts izsludināts Valsts sekretāru sanāksmē 18.12.2014 (VSS –1153)). |
| Direktīvas 2011/91/ES 4.panta otrā daļa | Noteikumu projekta 13.punkts | Direktīvas norma ieviesta pilnībā. | Nav paredzētas stingrākas prasības. |
| Direktīvas 2011/91/ES 5.pants | Noteikumu projekta 15.3.apakšpunkts | Direktīvas norma ieviesta pilnībā. | Nav paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Izmantotas Regulas Nr.1169/2011 44.panta 1.punkta „b” apakšpunktā un 2.punktā dotās tiesības dalībvalstij noteikt, kura informācija un kādā veidā ir jāsniedz par nefasētu pārtiku. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Par šo noteikumu projektu atbilstoši Regulas Nr.1169/2011 44. panta 3.punktā noteiktajam paziņo Eiropas Komisijai.Par šo noteikumu projektu atbilstoši Ministru kabineta 2010.gada 23.februāra instrukcijai Nr.1 "Kārtība, kādā valsts pārvaldes iestādes sniedz informāciju par tehnisko noteikumu projektiem" noteiktajam paziņo Eiropas Komisijai. |
| Cita informācija | Nav |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts elektroniski nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Pārtikas tirgotāju asociācija”, Latvijas Pārtikas uzņēmu federācija”, „Latvijas tirgotāju asociācija”, „Izglītības iestāžu ēdinātāju asociācija”, „Latvijas viesnīcu un restorānu asociācija”, „Latvijas Lauksaimniecības kooperatīvu asociācija”, „Latvijas Zivrūpnieku asociācija”, „Pārtikas amatnieki” un „Latvijas Patērētāju interešu aizstāvības asociācija”.Noteikumu projekts ievietots Zemkopības ministrijas tīmekļa vietnē no 2014.gada 4. līdz 7.augustam. |
| 2. | Sabiedrības līdzdalība projekta izstrādē | Noteikumu projekts tika izskatīts 2014.gada 27.oktobra un 2015. gada 6.janvāra un 27.februāra sanāksmēs.  |
| 3. | Sabiedrības līdzdalības rezultāti | Pēc sanāksmes tika saņemti un ņemti vērā Latvijas tirgotāju asociācijas, Izglītības iestāžu ēdinātāju asociācijas, Latvijas Lauksaimnieku kooperatīvu asociācijas Latvijas viesnīcu un restorānu asociācijas un Latvijas tirgus savienības pārstāvju priekšlikumi.No Latvijas Patērētāju interešu aizstāvības asociācijas priekšlikumi un iebildumi nav saņemti |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.  |
| 3. | Cita informācija | Nav |

*Anotācijas III, IV sadaļa un V sadaļas 2.tabula – projekts šīs jomas neskar.*

# Zemkopības ministrs J.Dūklavs

24.09.2015. 13:40

1725

G.Evardsone

67027629, Gunta.Evardsone@zm.gov.lv